# 【蔣媽教室】Iron Mama

螢幕蓋字：蔣媽教室　Iron Mama

節目開場畫面見多種蔬果、廚具、清潔用品、燙斗及血壓計。

畫面見蔣媽於睡房作開場白，身後有燙衫板及燙斗。

螢幕蓋字：蔣媽

蔣媽：又嚟到《蔣媽教室》嘅時間啦！我個仔蔣知識最鍾意著恤衫嘅，正所謂「人靠衣裝」，做阿媽嘅梗係要幫佢燙好件衫，等佢靚靚仔仔咁出去見人啦！

畫面見蔣媽從衣櫃拿出一件恤衫。

蔣媽：累積咗咁多年經驗，今日就同大家分享一啲洗燙恤衫嘅心得！我哋仲邀請到ERB課程導師做示範添。

畫面見蔣媽作偵探打扮，有一個放大鏡放在恤衫衫領位置，見衫領有黃漬。

蔣媽：不過夏天著白恤衫真係好「擇使」，衫領吸咗汗同油脂好容易變黃，咁究竟點好呢？

畫面見檸檬、醋及梳打粉。

蔣媽：咁就要出動呢「三寶」：檸檬、醋同埋梳打粉啦！將呢三樣嘢加埋清水，用嚟浸件恤衫一晚，之後好似平時咁洗多次就得啦！

畫面見檸檬汁、醋及梳打粉加入一盤水中，一件白恤衫放入水內浸泡，之後就變得乾淨潔白。

蔣媽：至於點燙靚件恤衫呢？我哋一齊睇吓ERB課程導師計Sir嘅示範啦！

畫面見一視窗在右邊出現，ERB「家務助理基礎證書」課程導師計福明先生揮手打招呼，預備作真人示範。

螢幕蓋字：計福明先生　ERB「家務助理基礎證書」課程導師

計Sir：燙恤衫我哋會由衫領開始，先燙後領，再燙前領。

畫面見計Sir示範燙後領及前領。

計Sir：燙好衫領之後，用熨斗尖端對齊領口嘅中央位置，然後將衫領向內摺，就可以熨到個好靚嘅領型啦！

畫面見計Sir示範燙領口及整理領型。

螢幕蓋字：小秘訣，用熨斗對齊領口，中間位置向內摺

計Sir：然後將膊頭位置鋪開熨好。

畫面見計Sir示範燙膊頭位置。

計Sir：雞英，亦即係袖口，就要先熨入面，再熨出面，唔好直接壓落袖口位呀！

畫面見計Sir示範燙袖口。

螢幕蓋字：唔好直接壓落袖口位呀！

蔣媽：提提你，熨衫袖嗰陣底骨應該要留喺後幅，即係扣鈕嗰一面。

畫面見計Sir示範燙衫袖，並有螢幕蓋字指示頂骨及底骨位置。

螢幕蓋字：提提你，緊衫袖時底骨應該要留喺後幅（有鈕扣的一面）

計Sir：熨前襟嗰陣，熨鈕門先，避開啲衫鈕，然後再順住一個方向將前後幅燙好。

畫面見計Sir示範燙前襟。

計Sir：咁就完成啦！

畫面見計Sir拿起已燙得筆直的恤衫。

螢幕蓋字：靚晒！

畫面回到睡房，見蔣媽拿著一件恤衫。

蔣媽：燙恤衫嘅時候仲要留意皺摺嘅方向，同埋順住「衫骨」燙，熨件靚衫就冇難度啦！今集就講到呢度先啦，記得要Follow “My ERB” Facebook專頁同我哋嘅YouTube Channel啦！

螢幕蓋字：”My ERB” Facebook專頁　ERBChannelHK（Youtube頻道）

螢幕蓋字︰

[www.erb.org](http://www.erb.org)

ERB熱線：182 182

“My ERB” Facebook專頁

ERB YouTube頻道